Moldawien
Moldawien (offiziell up Rumäänsch Republica Moldova) is en Binnenstaat in Südosteuropa. De grenzt in' Westen an Rumänien. In' Norden, Osten und Süden wurrd Moldawien vullstännig vun de Ukraine umslooten, so dat kien direkten Togang to dat stäenwies blots twee Kilometer entfeernt Swaart Meer besteiht.

De Republiek wurrd in Düütschland un in Öösterriek Moldau, in de Swiez as Moldova betekent,. In de Langform wurrd se as Republik Moldau bzw. Republik Moldova betekent.

De Hööftstadt is Chişinău. In den Staat leven 3.153.731 Inwahner (Stand: 1. Februar 2013) up en Rebeet vun 33.843 km².

Spraken 
Amtsspraak is Moldaawsch, wat dat sülve is as dat Rumäänsche, aver ut politische Grünn ümdööpt worrn is. In Moldawien leevt grote Minnerheiten, wat Russ'sch, Törksch un Ukrainsch snackt.

Geographie 
Moldawien is en landweertschoplich präägt Land mit Wienweertschop. De Region, wo Moldawien (ahn Transnistrien) liggt, heet Bessarabien. Gröttste Strööm sünd de Pruth un de Dnestr.

Staat 
De Verfaten is demokraatsch. De Weertschop hett grote Problemen, so dat Moldawien dat ärmste Land in Europa is. Dat gifft ok Sezessionsbestrevungen vun de russ'sche un de ukrainsche Minnerheit, de de internatschonaal nich anerkannte Republik Transnistrien utropen hebbt.

Städer 
 Chişinău
 Bălţi
 Tighina
 Tiraspol

Weblenken 

 Regeeren vun Moldawien
 Moldova-Institut, Leipzig
 Moldova Reference Database, Södertörns högskolebibliotek, Stockholm
 Informatschonen to Minnerheiten in Moldawien (engelsch
 Politisch-ökonoomsch Landkoort 2001 (franzöösch)
 Privates Informatschoons- un Businessportal to de Republiek Moldau

Enkeld Nahwiesen 

Land
Moldawien